অনুসন্ধানে জানাগেছে, গত ১০/১৫ বছর আগের কথা। টেকনাফ শহর তখন বিকশিত হচ্ছে। সীমান্ত শহরের মাফিয়া ডনদের নিরাপদ আস্তানা হয়ে উঠে বেশ কয়েকটি নেতার ঘর। অনেকে এই ঘরগুলোকে হোয়াইট হাউজ ইন টেকনাফ ও মাফিয়া ডন হাম জালালদের নতুন আস্তানা বলে বেড়াত। মিয়ানমার থেকে ইয়াবার চালান, স্বর্ণ চোরাচালান, জাল টাকার ব্যবসা, অস্ত্র সরবরাহ, চাঁদাবাজি, কন্ট্রাক্ট কিলিং- এসব কাজ ওই নেতার বাসাতে বসেই করতো হামজালালের কুখ্যাত ‘ইয়াবা সিন্ডিকেট’। ইয়াবা ডন হামজালাল সিন্ডিকেটে উল্লেখযোগ্য সদস্য ইয়াছিন আরাফাত, শীর্ষ ইয়াবা কারবারী খুনি ছিদ্দিক, জসিম উদ্দীন, ভাতিজা সফিক আলম, ইয়াবা সুন্দরী রশিদা বেগম, শীর্ষ সন্ত্রাসী ফরিদ, ইয়াবা কারবারী রবিউল ও তুহিনসহ অন্তত ২০ সদস্যের ইয়াবা সিন্ডিকেট। এসব কুখ্যাত ডনরা মিয়ানমার ছাড়াও টেকনাফ, কক্সবাজার, চট্টগ্রাম, ঢাকাসহ পুরো দেশে জুড়ে আছে হাম জালালদের নেটওয়ার্ক।